Fenit Island

Ikke til å forvekles med byen Fenit i grevskapet Kerry

Fenit Island, historisk Fenit Within (irsk: An Fhianait (Laistigh)) er en befolket øy utenfor kysten av grevskapet Kerry i Irland. Øya har forbindelse med fastlandet via en sandbanke. Den er lokalisert i bukten Tralee Bay, 12km vest for byen Tralee og omringer havnen Barrow Harbour i øst. Historisk ble området kalt Fenit Within, og det ligger i nærheten av områdene Tawlacht og Fenit Without på fastlandet. Uttrykkene within/without (innenfor/utenfor) viser til murene som beskyttet øya mot ytre angrep, men Fenit Without på fastlandet ikke var beskyttet av murer.

Beskrivelse 

Man kan kjøre bil til øya langs sandbanken de fleste tider når det er fjære. I tidligere århundrer ble Messen i kirken  tidsbestemt til å sammenfalle med flo og fjære, til fordel for øyfolket som ankom roende i små båter over tidevannsmunningen. Det ligger mange gamle ruiner på øya, blant annet en borg, to kirker og en gravplass. Borgen som dominerer den nordlige delen av øya er den eneste av disse ruinene som fortsatt er synlige. Den ble bygget av klanen FitzMaurice på 1500-tallet. Det ble i stor grad ødelagt i den elisabethanske krigen i 1580. Den østlige delen av øya har også ruinene av minst to kirker i et område historisk kjent som «de syv kirkefelt». En måte å beskytte Tralee mot angrep fra havet var en metallkjede som strakte seg over fra Fenit til fastland.

Stedsnavn 
Logainm, Placenames Database of Ireland, har registrert mange transkripsjoner av navnet på øya, blant annet Feynan fra 1472, Ó Fhiannaid fra 1560 og Ffinittbeg fra 1641. Den nåværende skrivemåten ser ut til å stamme fra 1756, slik det er registrert i Charles Smiths The Ancient and Present State of the County of Kerry. En senere versjon gir det igjen som Fíanaid, som oversettes som en villmark. Den legendariske Brendan sjøfareren ble etter sigende født på øya da den var kjent som Fiannad.

Biologisk mangfold 

På baksiden av Fenit Island er det en tombolo (særskilt sandrygg) ligger et område som er en del av EUs Natura 2000 og utpekt spesialområde for bevaring (SAC). Her er det preget av vilt liv, sjøfugler og er et reisemål for trekkfugler som ringgås. Nylig har enger med sjøgress blitt oppdaget og registrert utenfor stranden ved Fenit Island og kan utforskes med padlebrett eller kajakk.

Bevaring av strekningen med sanddyner langs øyas strand er et viktig gressrotprosjekt blant Fenit og Barrow-samfunnet. Tombolen gir beskyttelse til Barrow Harbor fra Atlanterhavet. Bekymret over år med gradvis ødeleggelse av deler av det skjøre sanddynehabitatet, tok lokalsamfunnene saken i egne hender og lærte seg ferdighetene til å utføre beskyttende sarbeid, som blant annet plante strandgress ((Ammophila) og andre viktige arter blant andre bevaringstiltak for å gjenopplive habitatene.

Referanser

Eksterne lenker 
Welcome to Fenit, Visit Fenit

Kerry
Øyer i Republikken Irland